वकील का दमदार रोल निभाएंगी काजोल, सेक्स और भ्रष्टाचार के आरोप में फंसे पति का लड़ेंगी केस
Bollywood Actress Kajol Upcoming Web Series Trailer Out - काजोल अपनी अपकमिंग वेब सीरीज द ट्रायल- प्यार, कानून, धोखा के साथ अपना डिजिटल डेब्यू कर रही हैं।
काजोल अपनी अपकमिंग वेब सीरीज द ट्रायल- प्यार, कानून, धोखा के साथ अपना डिजिटल डेब्यू कर रही हैं। सीरीज का ट्रेलर मेकर्स ने आज सोशल मीडिया पर रिलीज कर दिया है, जिसमें दर्शकों को दिलचस्प और इंटेंस ड्रामा देखने को मिलेगा। द ट्रायल 14 जुलाई को OTT प्लेटफार्म डिज्नी+ हॉटस्टार पर स्ट्रीम होगी।
वकील का किरदार निभाएंगी काजोल 
यह एक कोर्ट रूम ड्रामा सीरीज है। इस सीरीज में काजोल एक लॉयर का रोल प्ले कर रही हैं। ट्रेलर की शुरुआत एडिशनल जज राजीव सेनगुप्ता को रिश्वत के रूप में सेक्सुअल फेवर लेने के आरोप में गिरफ्तार होने के साथ होती है। उनकी पत्नी नोयोनिका यानी (काजोल) अपने जीवन को पटरी पर लाने के लिए एक वकील के रूप में काम पर लौटती हैं। इस सीरीज में जिशु सेनगुप्ता, शीबा चड्ढा, कुब्रा सैत, एली खान जैसे सितारे दिखाई देंगे।
इसी सीरीज की प्रमोशनल स्ट्रैटजी पर हुई थी ट्रोल 
बता दें, एक्ट्रेस ने शुक्रवार दोपहर अपने सोशल मीडिया अकाउंट की सारी पोस्ट डिलीट कर दी थी। बाद में पता चला की यह उनकी आने वाली इस सीरीज के लिए एक प्रमोशनल नौटंकी थी जो अमेरिकी कोर्ट रूम ड्रामा द गुड वाइफ की रीमेक है। काजोल ने पोस्ट करते हुए लिखा था ‘अपने जीवन के सबसे मुश्किल ट्र्रायल का सामना कर रही हूं।’ जिसके बाद फैंस ने उन्हें सोशल मीडिया पर जमकर ट्रोल किया।
द गुड वाइफ की रीमेक है ये सीरीज 
सुपर्ण वर्मा द्वारा निर्देशित यह सीरीज अमेरिकी सीरीज 'द गुड वाइफ' की हिंदी रीमेक है, जिसमें जुलियाना मार्गुलीज ने मुख्य भूमिका निभाई थी। ये सीरीज 2009 में शुरू हुई थी और इसके सात सीजन आ चुके हैं।